Superliga. Sepsi a învins FC Voluntari cu 4-0, în etapa a 29-a
- Antonia Hendrik
- 4 martie 2024, 19:43
Superliga. Sepsi Sfântu Gheorghe a învins, luni, pe teren propriu, cu scorul de 4-0, echipa FC Voluntari, într-un meci din etapa a 29-a, penultima a sezonului.
Sepsi OSK Sfântu Gheorghe a învins-o pe FC Voluntari cu scorul de 4-0 (1-0), luni, pe teren propriu. Meciul face parte din etapa a 29-a a din Superliga de fotbal, penultima a sezonului regulat. Cu acest succes, Sepsi OSK rămâne în cursa pentru play-off.
Superliga. Golurile au fost marcate de Varga și Cosmin Matei
Gazdele au deschis scorul prin Marius Ştefănescu (10), dintr-un penalty acordat cu uşurinţă în urma unui duel între Cosmin Matei şi Nicolae Carnat.
Ilfovenii putea egala în finalul primei reprize (45+1), dar Andrei Dumiter a ratat două ocazii clare, iar Adam Nemec a irosit şi el o şansă bună, la aceeaşi fază. Sepsi OSK s-a dezlănţuit după pauză, înscriind de trei ori într-un sfert de oră.
Ştefănescu a şutat pe lângă poartă (51), iar apoi maghiarul Kevin Varga (52) a marcat cu un şut de la circa 25 de metri, primul său gol pentru Sepsi OSK.
Cosmin Matei a majorat diferenţa (58) cu un şut din marginea careului, sub transversală. Marius Ştefănescu (61) a închis tabela, cu un şut fără preluare la centrarea lui Florin Ştefan.
Superliga. Gazdele au mai ratat ocazii de gol prin Pavol Safranko (64), Roland Varga (74) şi Ştefănescu (76).
Sepsi OSK are două victorii şi un egal în ultimele trei etape
FC Voluntari a ajuns la zece etape consecutive fără victorie, trei egaluri şi şapte înfrângeri.
Sepsi OSK s-a impus şi în tur, cu 2-0. ACS Sepsi OSK Sfântu Gheorghe - FC Voluntari 4-0 (1-0), Arena Sepsi OSK - Sfântu Gheorghe
Au marcat: Marius Ştefănescu (10 - penalty, 61), Kevin Varga (52), Cosmin Matei (58).
Arbitru: Marcel Bîrsan (Bucureşti); arbitri asistenţi: Ovidiu Artene (Vaslui), Vladimir Urzică (Piatra Neamţ); al patrulea oficial: Ionela Alina Peşu (Craiova)
Arbitru video: Sebastian Colţescu (Bucureşti); arbitru asistent video: Ionuţ Coza (Cernica)
Observatori: Adrian Comănescu (Râmnicu Vâlcea) - CCA, Ion Marin (Bucureşti) - LPF.
Superliga. Sepsi are șase victorii, cinci remize și trei înfrângeri pe teren propriu
În acest sezon, Sepsi a înregistrat șase victorii, cinci remize și trei înfrângeri pe teren propriu. În total, cele două echipe s-au întâlnit de 17 ori în competiția principală, cu trei victorii pentru Sepsi, șapte pentru Voluntari și șapte egaluri.
Prima confruntare directă a avut loc pe 10 septembrie 2017, când FC Voluntari a învins Sepsi OSK cu 3-0, într-un meci jucat pe arena Tineretului din Brașov. Toate cele trei goluri au fost marcate de Alexandru Tudorie în ultimele 30 de minute, potrivit Agerpres.